ОБЩИНСКА ИЗБИРАТЕЛНА КОМИСИЯ ЧЕРВЕН БРЯГ

МЕСТНИ ИЗБОРИ 2019

**ПРОТОКОЛ № 19-МИ /18.10.2019г.**

от заседание на ОИК – Червен бряг, назначена от ЦИК с Решение № 674-МИ от 23.08.2019г., състояло се на 18.10.2019 г. от 12:00 часа в гр. Червен бряг, ул. „Антим 1” №1

*ПРИСЪСТВАХА: Петя Иванова, Иванка Петрова Веселин Костов, Вергиния Дамянова, Мими Велева, Нели Ангелова, Теодора Василева, Юлия Мартинова, Димитринка Иванова, Валя Димитрова,*

*ОТСЪСТВАХА: Мариета Пешева, Деница Костадинова, Бойко Бойков,*

 Налице е необходимият кворум по чл.85, ал.3 от ИК, настоящото заседание е редовно и комисията може да приема законосъобразни решения. Същото протече при следния

**ДНЕВЕН РЕД :**

1. Изменение и допълнение на решение № 207 – МИ от 13.10.2019г. на ОИК – Червен бряг, с което е определен броя на подвижните секционни избирателни комисии, които следва да се образуват на територията на Община Червен бряг в изборите за общински съветници и кметове на 27 октомври 2019 г.; изменение и допълнение на решение № 208 – МИ от 13.10.2019г. на ОИК – Червен бряг, с което са определени номерата на подвижните секционни избирателни комисии за изборите за общински съветници и кметове на 27 октомври 2019 г., както и техния териториален обхват.

2. Предложение за промяна членове на СИК

3. Разни

Председателя на ОИК-Червен бряг прочете и подложи на гласуване дневния ред на заседанието:

**Поименно гласуване на присъствалите:**

|  |  |
| --- | --- |
| Състав на ОИК-Червен бряг | Гласуване на дневен ред |
| Петя Иванова | ЗА |
| Валя Димитрова | ЗА |
| Иванка Петрова | ЗА |
| Веселин Костов | ЗА |
| Бойко Бойков | отсъства |
| Вергиния Дамянова | ЗА |
| Мими Велева | ЗА |
| Нели Ангелова | ЗА |
| Теодора Василева  | ЗА |
| Юлия Мартинова | ЗА |
| Деница Костадинова | отсъства |
| Мариета Пешева | отсъства |
| Димитринка Иванова | ЗА |

***Гласували „ЗА” 10 членове / Гласували „ПРОТИВ” - няма***

Председателят пристъпи към подлагане проекторешението на разисквания и гласуване. Точката по дневния ред се гласува на заседанието без изменения или допълнения.

**По т.1 след направените разисквания ОИК – Червен бряг прие следното решение:**

ОТНОСНО: Изменение и допълнение на решение № 207 – МИ от 13.10.2019г. на ОИК – Червен бряг, с което е определен броя на подвижните секционни избирателни комисии, които следва да се образуват на територията на Община Червен бряг в изборите за общински съветници и кметове на 27 октомври 2019 г.; изменение и допълнение на решение № 208 – МИ от 13.10.2019г. на ОИК – Червен бряг, с което са определени номерата на подвижните секционни избирателни комисии за изборите за общински съветници и кметове на 27 октомври 2019 г., както и техния териториален обхват.

В Общинска избирателна комисия – Червен бряг на 12 октомври 2019 год. има постъпило писмо с Рег.№ 22-00-58/12.10.2019 г. от г-жа Вергиния Василева – ВрИД Кмет на Община Червен бряг заведено в ОИК – Червен бряг с вх. № 96/12.10.2019 г. относно определяне броя на ПСИК. От съдържанието на писмото е видно, че Общинска администрация – Червен бряг не представя подробна информация по населени места в Община Червен бряг за подадените заявления /Приложение № 17–МИ от изборните книжа/ към 17,00 часа на 12.10.2019 год. от лица, отговарящи на изискванията на ИК за гласуване в подвижна избирателна кутия, а единствено уведомява ОИК – Червен бряг, че в срока по чл.37 от ИК са постъпили общо 105 броя заявления и, че със заповед на ВрИД кмет на Община Червен бряг се образуват три подвижни секционни избирателни комисии на територията на общината, с конкретно посочен обхват на всяка една от тях.

С оглед на спазване от страна на ОИК – Червен бряг на крайните срокове, съгласно Хронограма за изборите за общински съветници и кметове на 27 октомври 2019 г. (приета с Решение № 560-МИ от 22 юли 2019 г.) и по-конкретно: чл.89, ал.2 от ИК - ОИК назначава подвижната СИК за гласуване с подвижна избирателна кутия не по-късно от 10 дни преди изборния ден /16.10.2019г./ са приети решение № 207 – МИ от 13.10.2019г. на ОИК – Червен бряг, с което е определен броя на подвижните избирателни секции, които следва да се образуват на територията на Община Червен бряг в изборите за общински съветници и кметове на 27 октомври 2019 г. и решение № 208 – МИ от 13.10.2019г. на ОИК – Червен бряг, с което са определени номерата на подвижните избирателни секции за изборите за общински съветници и кметове на 27 октомври 2019 г., както и техния териториален обхват.

На 17.10.2019г. в 16:50 часа в ОИК – Червен бряг има постъпило ново писмо с изх.№ 22-00-58 (2)/17.10.2019 г. от г-жа Вергиния Василева – ВрИД Кмет на Община Червен бряг заведено в ОИК – Червен бряг с вх. № 113/17.10.2019 г. от съдържанието на което е видно, че подадените заявления за гласуване с подвижна избирателна кутия от лица, отговарящи на изискванията на ИК са както следва: с. Бресте – 1 бр., с. Горник – 2 бр., с. Глава - 0 броя, с. Девенци – 16 броя, гр. Койнаре – 7 бр., с. Лепица – 3 бр., с. Радомирци – 40 бр., с. Ракита – 0 бр., с. Реселец – 4 бр., с. Рупци – 7 бр., с. Сухаче – 19 бр., с. Телиш – 0 бр., гр. Червен бряг – 6 бр., с. Чомаковци – 0 бр.

В тази връзка, ОИК – Червен бряг намира, че съществено са се изменили обстоятелствата, сведени до знанието на комисията с първото и с последващото писмо на Общинска администрация – Червен бряг.

След внимателен анализ на броя подадени заявления за всяко отделно населено място на територията на общината, отдалеченост на отделните населени места, едно от друго, необходимото време за гласуване на лице с трайни увреждания, които не му позволява да упражнят избирателното си право в изборно помещение, продължителността на изборния ден, както и законово предоставената възможност за допълнително подаване на заявления в срок до 5 дни преди изборния ден – 21.10.2019г., в населените места където вече има образуван ПСИК, и с единствена цел да се създаде възможност на всички лица, заявили желание да гласуват с подвижна избирателна кутия, включително и когато броят им в дадено населено място е по малко от 10 /десет/, ОИК – Червен бряг счита, че следва да бъде прието изменение на горепосочените решения, по-конкретно увеличаване броя на ПСИК, до достигане на достатъчен брой, които да обезпечи правото на вот на всеки избирател. Едновременно с това, населените места /с. Глава, с. Ракита, с. Телиш и с. Чомаковци/, за които няма подадено нито едно заявление за гласуване следва да бъдат извадени от обхвата на ПСИК, поради късно подадена информация от Общинска администрация – Червен бряг.

При приемане на решенията си ОИК – Червен бряг стриктно спазва чл.90 от Изборния кодекс, както и на т.7 и т.8 от решение № 935 – МИ/ 02.09.2019г. на ЦИК, съгласно които: „На територията на всяко населено място се назначава най-малко една подвижна секционна избирателна комисия при наличие на не по-малко от 10 избиратели, подали заявления по чл. 37. Районната или общинската избирателна комисия определя броя на подвижните секционни избирателни комисии в изборния район (района) въз основа на броя на подадените заявления.“, „Когато на територията на една община има няколко населени места, отделна секция за гласуване с подвижна избирателна кутия се създава за всяко отделно населено място, ако има подадени не по-малко от 10 заявления от избиратели с постоянен адрес на територията на това населено място, съответно с настоящ адрес (в случаите, когато избирателите са били включени в избирателен списък по настоящия им адрес).“ и „Когато на територията на общината има повече от едно населено място и са подадени не по-малко от 10 заявления, но недостатъчно за образуване на подвижна секционна избирателна комисия (ПСИК) за всяко едно от населените места, се създава една обща ПСИК за територията на общината.“

На основание чл.37, чл. 87, ал. 1, т. 1, т.7 във връзка с чл. 90, ал. 1 от Изборния кодекс и в изпълнение на Решение № 935-МИ от 02.09.2019 г. на ЦИК, Общинска избирателна комисия - Червен бряг

**РЕШИ:**

1. Изменя и допълва решение № 207 – МИ от 13.10.2019г. на ОИК – Червен бряг **като вместо** определените 3 (три) броя подвижни избирателни секции на територията на община Червен бряг“, определя 4 (четири) броя подвижни секционни избирателни комисии на територията на община Червен бряг.
2. Изменя и допълва Решение № 208 – Ми от 13.10.2019г. на ОИК – Червен бряг като утвърждава единните номера на ПСИК и определя обхвата на 4 броя ПСИК, които да обслужват населените места, както следва:
* Два броя подвижни секционни избирателни комисии на територията на Кметство с. Радомирци – 153700040 и 153700041, разпределени на териториален принцип, както следва:

- ПСИК 153700040 - 30 броя избиратели от кметство с. Радомирци

- ПСИК 153700041 - 10 броя избиратели от кметство Радомирци, както и за избирателите с трайни увреждания, подали заявления за гласуване с ПСИК в кметства с. Рупци, с. Реселец и с. Бресте.

* Един брой подвижна секционна избирателна комисия на територията на кметство с. Сухаче – 153700042, както и за избирателите с трайни увреждания, подали заявления за гласуване с ПСИК в кметства с. Горник и с. Лепица.
* Един брой подвижна секционна избирателна комисия на територията на кметство с. Девенци, както и за избирателите с трайни увреждания, подали заявления за гласуване с ПСИК в гр. Червен бряг и гр. Койнаре.
* Утвърждава единен номер на четвъртата ПСИК – 153700043 с обхват територията на с. Девенци, в това число гр. Червен бряг и гр. Койнаре.

|  |  |  |
| --- | --- | --- |
| **№** | **Обхват** | **Адрес** |
| 153700040 | 30 броя избиратели от кметство с. Радомирци  | гр. Червен бряг, ул.„ Търговска“ № 25, СУ „Д-р П. Берон“ |
| 153700041 | 10 броя избиратели от кметство с. Радомирци и кметства с. Рупци, с. Реселец и с. Бресте | гр. Червен бряг, ул.„ Търговска“ № 25, СУ „Д-р П. Берон“ |
| 153700042 | с. Сухаче, с. Горник и с. Лепица. | гр. Червен бряг, ул.„ Търговска“ № 25, СУ „Д-р П. Берон“ |
| 153700043 | с. Девенци, гр. Червен бряг, гр. Койнаре. | гр. Червен бряг, ул.„ Търговска“ № 25, СУ „Д-р П. Берон“ |

Забележка: от обхвата на ПСИК се изваждат населените места с. Глава, с. Ракита, с. Телиш и с. Чомаковци, поради липса на подадени заявления за гласуване с подвижна избирателна кутия.

1. Указва на Общинска администрация – Червен бряг, че следва своевременно да бъдат насрочени консултации за състава на подвижна СИК, допълнително образувана с приемане на настоящето решение, както и да обезпечи възможността на тези членовете от състава й да вземат участие в обучението за членове на СИК насрочено за 23.10.2019г.

**Поименно гласуване на присъствалите:**

|  |  |
| --- | --- |
| Състав на ОИК-Червен бряг | Гласуване на дневен ред |
| Петя Иванова | ЗА |
| Валя Димитрова | ЗА |
| Иванка Петрова | ЗА |
| Веселин Костов | ЗА |
| Бойко Бойков | отсъства |
| Вергиния Дамянова | ЗА |
| Мими Велева | ЗА |
| Нели Ангелова | ЗА |
| Теодора Василева  | ЗА |
| Юлия Мартинова | ЗА |
| Деница Костадинова | отсъства |
| Мариета Пешева | отсъства |
| Димитринка Иванова | ЗА |

***Гласували „ЗА” 10 членове / Гласували „ПРОТИВ” - няма***

**По т.2 след направените разисквания ОИК – Червен бряг прие следното решение**

ОТНОСНО: Предложение за промяна в състава на СИК №153700013, СИК №153700017, СИК №153700021, СИК №153700028, СИК №153700039, СИК №153700041 членове от квотата на коалиция БСП за България.

Постъпило е предложение от Ганка Нинова Василева – упълномощен представител на коалиция БСП за България, заведено с вх. № 114 от 18.10.2019г. в ОИК – Червен бряг за промяна в състава на СИК / ПСИК.

На основание чл. 89, ал. 1 и от ИК, и във връзка с решение № 1029-МИ/10.09.2019 г. на ЦИК и постъпилото предложение ОИК – Червен бряг

**РЕШИ:**

Освобождава Николай Станиславов Тодоров от квотата на коалиция БСП за България като член на СИК №153700013

Назначава Димитринка Лазарова Димитрова от квотата на коалиция БСП за България като член на СИК №153700013

Освобождава Анета Борисова Архангелова от квотата на коалиция БСП за България като секретар на СИК №153700017

Назначава Галя Иванова Василева от квотата на коалиция БСП за България като секретар на СИК №153700017

Освобождава Галя Иванова Василева от квотата на коалиция БСП за България като член на СИК №153700017

Назначава Анета Борисова Архангелова от квотата на коалиция БСП за България като член на СИК №153700017

Освобождава Василка Ветева Янкулова от квотата на коалиция БСП за България като член на СИК №153700021

Назначава Емилия Асенова Илиева от квотата на коалиция БСП за България като член на СИК №153700021

Освобождава Димитър Тодоров Димитров от квотата на коалиция БСП за България като член на СИК №153700028

Назначава Марушка Гергова Ганова от квотата на коалиция БСП за България като член на СИК №153700028

Освобождава Цеца Христова Милева от квотата на коалиция БСП за България като член на СИК №153700039

Назначава Цеца Христова Милева от квотата на коалиция БСП за България като секретар на СИК №153700039

Назначава Татяна Цветанова Младенова от квотата на коалиция БСП за България като член на СИК №153700039

Освобождава Валентина Георгиева Миразчийска от квотата на коалиция БСП за България като зам. председател на ПСИК №153700041

Назначава Гергана Филкова Николова от квотата на коалиция БСП за България като зам. председател на ПСИК №153700041

Освобождава Зорница Цветанова Мишева от квотата на коалиция БСП за България като секретар на ПСИК №153700042

Назначава Веселина Иванова Младенова от квотата на коалиция БСП за България като секретар на ПСИК №153700042

**Поименно гласуване на присъствалите:**

|  |  |
| --- | --- |
| Състав на ОИК-Червен бряг | Гласуване на дневен ред |
| Петя Иванова | ЗА |
| Валя Димитрова | ЗА |
| Иванка Петрова | ЗА |
| Веселин Костов | ЗА |
| Бойко Бойков | отсъства |
| Вергиния Дамянова | ЗА |
| Мими Велева | ЗА |
| Нели Ангелова | ЗА |
| Теодора Василева  | ЗА |
| Юлия Мартинова | ЗА |
| Деница Костадинова | отсъства |
| Мариета Пешева | отсъства |
| Димитринка Иванова | ЗА |

***Гласували „ЗА” 10 членове / Гласували „ПРОТИВ” - няма***

**По т.3 няма разисквания, по които ОИК – Червен бряг да е приело решение**

***След гласуване на последната точка от дневния ред на заседанието, същото беше обявено за приключило и закрито от председателя на ОИК-Червен бряг в 14:00 часа.***

**Председател:**

 /Петя Иванова /

**Секретар:**

/Веселин Костов/